Turistička zajednica grada Splita

Obala hrvatskog narodnog preporoda 2

21 000 Split

Objavljuje:

JAVNI POZIV ZA PRIKUPLJANJE PONUDA ZA IZBOR ORGANIZATORA KONCERTA **„DOČEK NOVE GODINE 2017**.“

1. Ponude za izbor organizatora koncerta „Dočeka Nove godine 2017.“ mogu podnijeti pravne i fizičke osobe koje prema svojoj registriranoj djelatnosti mogu organizirati manifestaciju koja je predmet ovog Oglasa.
2. Doček Nove godine održat će se 31. 12. 2016. godine na splitskoj Rivi.
3. Organizator je dužan osigurati sljedeće:
4. program osmisliti na način da prati nove trendove u domaćoj i stranoj glazbi, uz nastupe estradnih zvjezda i renomiranih glazbenika,
5. pozornica, rasvjeta i razglas moraju biti dio ponude i osmišljeni na sofisticiran način,
6. prostor za VIP goste,
7. vatromet u trajanju od 5 minuta,
8. obaviti sve ostale potrebne radnje za sigurno i legalno održavanje manifestacije,
9. trajanje programa je od 31. 12. 2016. u 21 sat do 01. 01. 2017. u 3 sata.
10. organizator je obvezan osigurati televizijski prijenos programa na lokalnoj i/ili nacionalnoj TV mreži
11. Turistička zajednica grada Splita će, u suradnji s Gradom Splitom, osigurati financijska sredstva u iznosu od 450.000 kuna za sufinanciranje dočeka.
12. Organizator je slobodan u svojoj ponudi predstaviti program dočeka Nove godine koji premašuje iznos iz točke IV. Ovog Oglasa, koji Turistička zajednica grada Splita u suradnji s Gradom Splitom predviđa za organizaciju dočeka, i u tom slučaju je dužan prekoračenje financirati iz vlastitih izvora (sponzorska sredstva i sl.)
13. Turistička zajednica grada Splita će, u suradnji s Gradom, odabranom organizatoru bez naknade osigurati i dopustiti korištenje javne površine na kojoj će se doček odvijati.
14. Ponuda mora sadržavati slijedeće:
* detaljan opis programa organizacije dočeka s pripadajućim troškovnikom
* plan medijske kampanje i promidžbenih aktivnosti,
* presliku izvatka iz sudskog ili drugog relevantnog registra, ne starijeg od 30 dana od dana objave Oglasa (ponuditelj mora biti registriran za usluge iz Oglasa),
* potvrdu porezne uprave, ne stariju od 30 dana od dana objave Natječaja, o stanju duga (ili istovrijedna isprava nadležnih tijela zemlje sjedišta gospodarskog subjekta), kojom se dokazuje da ponuditelj nema dospjelih poreznih obveza i obveza za mirovinsko i zdravstveno osiguranje,
* izjavu da će ponuditelj u slučaju odabira dati garanciju za dobro izvršenje ugovora u vidu bianco zadužnice solemnizirane po javnom bilježniku, s osobnim jamstvom odgovorne osobe ponuditelja, i to u visini ugovorene vrijednosti.
1. Ponude, s pripadajućom dokumentacijom podnose se u zatvorenoj omotnici, s naznakom **( „NE OTVARAJ – PONUDA ZA IZBOR ORGANIZATORA KONCERTA „DOČEK NOVE GODINE 2017 )** osobno u Turističkoj zajednici grada Splita, Obala hrvatskog narodnog preporoda 9, Split ili putem pošte preporučenom pošiljkom.
2. Rok za podnošenje ponude je **04.07.2016.** godine.
3. Nepotpune i nepravovremene pristigle ponude neće se uzeti u razmatranje.
4. Odluka o odabiru organizatora dočeka donijet će se u primjerenom roku.
5. Turistička zajednica zadržavajA pravo ne izvršiti izbor bilo koje od pristiglih ponuda.
6. Turistička zajednica će s odabranim organizatorom zaključiti Ugovor o ustupanju organizacije dočeka, kojim će regulirati svoja međusobna prava i obveze.
7. Sve dodatne informacije o sudjelovanju na Natječaju ponuditelji mogu dobiti na telefon Turističke zajednice grada Splita 021 348 600 ili putem emaila info@visitsplit.com .

TURISTIČKA ZAJEDNICA GRADA SPLITA